Qəzəl (Mirzə Əbülhəsən Şəhid)
Vahәsrәta ki, tәrki-vәfa qıldı yarlәr, 
Әfğan ki, keçdi hәsrәt ilә ruzigarlәr.

Dәrda ki, yarsız qәmi-hicr aldı canımı, 
Qaldı könüldә mәhşәrә çox intizarlәr.

Sövdayi-zülfü xәttini başdan çıxarmazam, 
Gәr başım içrә mәskәn edә mur, marlәr.

Künci-qәfәsdә bülbüli-miskin edәr fәğan, 
Tutmuş mәqam sәhni-gülüstanda xarlәr.

Әfsus, gül eşitmәdi bülbül nәvalәrin, 
Yetdi xәzan gülşәnә, keçdi baharlәr.

Ömrüm әziz saxla, Şәhid, olsa gәr nәsib, 
Әyyami-vәsl lazım olur çox nisarlәr.

Qəzəllər